অপরেশচন্দ্র মুখোপাধ্যায়

অপরেশচন্দ্র মুখোপাধ্যায় (২০ জুলাই, ১৮৭৫- ১৫ মে, ১৯৩৮) ছিলেন একজন বাঙালি নাট্যকার, নট এবং নাট্য পরিচালক। তিনি যশোর মতান্তরে নদীয়ার মহেশপুরে জন্মগ্রহণ করেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১১।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ২৭,

 সংক্ষিপ্ত জীবনী 

অপরেশচন্দ্রের পিতার নাম বিপ্রদাস মুখোপাধ্যায়। কলকাতার  স্টার থিয়েটারের বিখ্যাত অভিনেতা অমৃতলালের কাছে প্রথম অভিনয় শিক্ষা। প্রায় দশ বছর কলকাতা ও মফস্বলের বিভিন্ন সম্প্রদায়ের সঙ্গে শখের অভিনয় করেন। পরে গিরিশচন্দ্র ও অর্ধেন্দুশেখরের কাছে অভিনয় সম্বন্ধে বিস্তৃত শিক্ষালাভ করেন এবং গিরিশচন্দ্রের মৃত্যুর পর তারই আদর্শে তিনি নাটক রচনায় প্রবৃত্ত হন। ১৯১১ খ্রিস্টাব্দে মিনার্ভা থিয়েটারে পেশাদার অভিনেতা হিসাবে যোগদান করেন এবং কিছুকালের জন্য মিনার্ভার পরিচালকের পদ পান। তিনি নট হিসাবে উচ্চ খ্যাতি অর্জন না করলেও নাট্যকার, অভিনয় শিক্ষক ও থিয়েটার পরিচালক হিসাবে যশস্বী হয়েছিলেন। কয়েক বছর পর নব গঠিত স্টার থিয়েটারে যোগদান করেন এবং এখানেই তার কর্মজীবন শেষ হয়। তার রচিত নাটকগুলির মধ্যে ‘কর্ণার্জুন’ নাটকটি দু-শো রজনী অভিনীত ও অত্যন্ত জনপ্রিয় হয়েছিল।প্রসঙ্গত উল্লেখযোগ্য এই যে এই নাটকে লাস্যময়ী অভিনেত্রী নীহারবালা ‘নিয়তি’র ভূমিকায় অভিনয় করে বিশেষ খ্যাতি লাভ করেছিলেন।

 রচিত নাটক 
 কর্ণার্জুন (১৯২৩)
 রঙ্গিলা (১৯১৪)
 রামানুজ (১৯১৬)
 চণ্ডীদাস (১৯২৬)
 মন্ত্রশক্তি (রূপান্তর, মূল: অনুরূপা দেবী;১৯১৫)
 পোষ্যপুত্র (রূপান্তর, মূল: অনুরূপা দেবী;১৯১১)
 মা (রূপান্তর, মূল: অনুরূপা দেবী;১৯২০)

রঙ্গালয়ে ত্রিশ বছর তার অসমাপ্ত আত্মজীবনী।

 তথ্যসূত্র 

বিষয়শ্রেণী:বাঙালি নাট্যব্যক্তিত্ব
বিষয়শ্রেণী:১৮৭৫-এ জন্ম
বিষয়শ্রেণী:১৯৩৪-এ মৃত্যু